За каго мы ў Саветы галасуем
Гэй, за намі вы, кабеты,
           Усе чыста!
Правядзем мы у Саветы
           Камуністаў.

Спекулянтаў, кулакоў
           Не дапусцім, —
У нас хваціць беднякоў
           Нам па гусце.

Камсамольцаў мы хутчэй
           Падрыхтуем, —
Тады праўда між людзей
           Запануе.

За свядомых беднякоў
           Галасуем,
А вясковых кулачкоў
           Мы ганьбуем.

Распаўсюдзіцца не дай
           Ашуканству.
Гэй, наперад, бедната!
           Гэй, сялянства!

Вершы Паўлюка Труса
СССР